Diari Oficial de la Generalitat Valenciana


Sumari del DOGV 5178, del 17-01-2006 (2005/14874)

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 880 m² de superfície, situada al carrer Portell, s/n, de Vilafranca (Castelló), realitzada per l'ajuntament del dit municipi, per a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14596


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vilafranca
    * cultura regional
    * propietat immobiliària
    * transmissió de la propietat

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 880 m² de superfície, situada al carrer Portell, s/n, de Vilafranca (Castelló), realitzada per l'ajuntament del dit municipi, per a la construcció d'un centre de salut. [2005/14163]  
L'Ajuntament de Vilafranca en sessió plenària realitzada el dia 10 de gener de 2002, va acordar cedir lliurement i gratuïtament el solar situat en el carrer Portell, s/n, a la Conselleria de Sanitat per a la construcció d'un nou centre de salut.  
Segons la documentació aportada per l'ajuntament el solar cedit té 880 m² de superficie, i confronta: davant Colada del Mas de Curra (carrer Portell); dreta, ajuntament (zona verda); esquerra, ajuntament (zona verda) i fons, el convent. Es troba inscrit en el Registre de la Propietat de Morella al tom 650, llibre 96, foli 215, finca 8308.  
A proposta de la Conselleria de Sanitat, de data 25 de juliol de 2005, es van iniciar els tràmits legals oportuns d'acceptació de la cessió.  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, i que la Conselleria de Sanitat té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació de l'immoble.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon l'administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Vilafranca (Castellón) a favor de la Generalitat Valenciana del solar de 880 m² de superficie, situat al carrer Portell s/n de la dita població, que confronta: davant Colada del Mas de Curra (carrer Portell); dreta, ajuntament (zona verda); esquerra, ajuntament (zona verda) i fons, el convent.   
Consta inscrita en el Registre de la Propietat de Morella al tom 650, llibre 96, foli 215, finca 8308, inscripció 1ª.   
Referència cadastral: 7481848UT0403W3192YU (part).  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Vilafranca s'efectua amb la condició de destinar la parcel·la a la construcció d'un centre de salut, i amb subjecció al que disposa l'article 111.1 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
Valencia, 16 de desembre de 2005.. El conseller de Economía, Hacienda y Empleo: Gerardo Camps Devesa